Nicotiana tabacum
Nicotiana tabacum este o plantă anuală erbacee din familia Solanaceae, familie de care aparțin și tomatele, cartoful, și mătrăguna. Planta se cultivă, din ea făcându-se produse de tutungerie. Tutunul ajunge în Europa după descoperirea Americii (1492). Francezul Jean Nicot a contribuit la introducerea tutunului în Franța ca plantă medicinală. Mai târziu s-a reușit extragerea nicotinei din frunzele de tutun. La început acest alcaloid a fost folosit ca insecticid, iar ulterior a fost trecut în categoria droguri.